title: Komission täytäntöönpanoasetus (EU) 2019/364, annettu 13 päivänä joulukuuta 2018, kauppatietorekisterien rekisteröintiä ja rekisteröinnin laajentamista koskevien hakemusten muotoa koskevista Euroopan parlamentin ja neuvoston asetuksen (EU) 2015/2365 mukaisista teknisistä täytäntöönpanostandardeista (ETA:n kannalta merkityksellinen teksti.)

text:
                  22.3.2019

                  FI

                  Euroopan unionin virallinen lehti

                  L 81/125

         KOMISSION TÄYTÄNTÖÖNPANOASETUS (EU) 2019/364,
         annettu 13 päivänä joulukuuta 2018,
         kauppatietorekisterien rekisteröintiä ja rekisteröinnin laajentamista koskevien hakemusten muotoa koskevista Euroopan parlamentin ja neuvoston asetuksen (EU) 2015/2365 mukaisista teknisistä täytäntöönpanostandardeista
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon arvopapereilla toteutettavien rahoitustoimien ja uudelleenkäytön raportoinnista ja läpinäkyvyydestä sekä asetuksen (EU) N:o 648/2012 muuttamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2365 (1) ja erityisesti sen 5 artiklan 8 kohdan,
         sekä katsoo seuraavaa:

                     (1)

                     Euroopan arvopaperimarkkinaviranomaiselle, jäljempänä ’EAMV’, osoitettavien kauppatietorekisterien rekisteröintiä ja rekisteröinnin laajentamista koskevien hakemusten yhtenäisellä muodolla on tarkoitus varmistaa, että kaikki delegoidun asetuksen (EU) 2019/359 (2) nojalla vaadittavat tiedot toimitetaan EAMV:lle ja että EAMV voi helposti tunnistaa ne.

                     (2)

                     Jokainen hakemuksessa oleva asiakirja olisi kauppatietorekisterin toimittamien tietojen tunnistamisen helpottamiseksi merkittävä yksilöllisellä viitenumerolla.

                     (3)

                     Kun hakijana oleva kauppatietorekisteri katsoo, että delegoidun asetuksen (EU) 2019/359 mukaista vaatimusta ei sovelleta siihen, sen on delegoidun asetuksen (EU) 2019/359 1 artiklan 3 kohdan mukaan selkeästi merkittävä kyseinen vaatimus hakemuksessaan ja selitettävä, miksi vaatimus ei koske sitä. Nämä vaatimukset ja selitykset olisi mainittava selvästi rekisteröintiä tai rekisteröinnin laajentamista koskevassa hakemuksessa.

                     (4)

                     Kaikki tiedot, jotka on toimitettu EAMV:lle kauppatietorekisterin rekisteröintiä tai rekisteröinnin laajentamista koskevassa hakemuksessa, olisi toimitettava Euroopan parlamentin ja neuvoston direktiivissä 2009/65/EY (3) määritellyssä pysyvässä välineessä, joka mahdollistaa niiden säilyttämisen tulevaa käyttöä varten sekä jäljentämisen.

                     (5)

                     Tämä asetus perustuu Euroopan parlamentin ja neuvoston asetuksen (EU) N:o 1095/2010 (4) 15 artiklassa säädetyn menettelyn mukaisesti teknisten täytäntöönpanostandardien luonnoksiin, jotka EAMV on toimittanut komissiolle.

                     (6)

                     EAMV on myös järjestänyt avoimia julkisia kuulemisia kyseisistä teknisten täytäntöönpanostandardien luonnoksista, analysoinut mahdollisia asiaan liittyviä kustannuksia ja hyötyjä sekä pyytänyt lausunnon asetuksen (EU) N:o 1095/2010 37 artiklalla perustetulta arvopaperimarkkina-alan osallisryhmältä,

               ON HYVÄKSYNYT TÄMÄN ASETUKSEN:

            1 artikla
            Rekisteröintiä tai rekisteröinnin laajentamista koskevan hakemuksen muoto

               1.   Rekisteröintiä tai rekisteröinnin laajentamista koskeva hakemus on tehtävä liitteessä esitetyssä muodossa.

               2.   Kauppatietorekisterin on annettava kullekin toimittamalleen asiakirjalle yksilöllinen viitenumero ja yksilöitävä selkeästi, mihin delegoidussa asetuksessa (EU) 2019/359 olevaan erityiseen vaatimukseen asiakirja viittaa.

               3.   Rekisteröintiä tai rekisteröinnin laajentamista koskevassa hakemuksessa on ilmoitettava selkeästi, miksi tiettyä vaatimusta koskevia tietoja ei ole toimitettu.

               4.   Rekisteröintiä tai rekisteröinnin laajentamista koskeva hakemus on tehtävä pysyvällä välineellä, sellaisena kuin se on määritelty direktiivin 2009/65/EY 2 artiklan 1 kohdan m alakohdassa.

            2 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä joulukuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 337, 23.12.2015, s. 1.

            (2)  Komission delegoitu asetus (EU) 2019/359, annettu 13 päivänä joulukuuta 2018, Euroopan parlamentin ja neuvoston asetuksen (EU) 2015/2365 täydentämisestä kauppatietorekisterien rekisteröintiä ja rekisteröinnin laajentamista koskevien hakemusten yksityiskohtia koskevilla teknisillä sääntelystandardeilla (katso tämän virallisen lehden sivu 45).

            (3)  Euroopan parlamentin ja neuvoston direktiivi 2009/65/EY, annettu 13 päivänä heinäkuuta 2009, siirtokelpoisiin arvopapereihin kohdistuvaa yhteistä sijoitustoimintaa harjoittavia yrityksiä (yhteissijoitusyritykset) koskevien lakien, asetusten ja hallinnollisten määräysten yhteensovittamisesta (EUVL L 302, 17.11.2009, s. 32).

            (4)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta (EUVL L 331, 15.12.2010, s. 84).

            LIITE

                        KAUPPATIETOREKISTERIN REKISTERÖINTIÄ TAI REKISTERÖINNIN LAAJENTAMISTA KOSKEVAN HAKEMUKSEN MUOTO

                        YLEISIÄ TIETOJA

                        Hakemuksen päivämäärä

                        Kauppatietorekisterin toiminimi

                        Kauppatietorekisterin virallinen osoite

                        Arvopapereilla toteutettavien rahoitustoimien tyypit, joiden osalta kauppatietorekisteri hakee rekisteröintiä

                        Hakemuksesta vastaavan henkilön nimi

                        Hakemuksesta vastaavan henkilön yhteystiedot

                        Kauppatietorekisterin vaatimustenmukaisuudesta vastaavan/vastaavien tai vaatimuksenmukaisuuden arvioinnissa mukana olevan/olevien henkilön/henkilöiden nimi/nimet

                        Kauppatietorekisterin vaatimustenmukaisuudesta vastaavan/vastaavien tai vaatimuksenmukaisuuden arvioinnissa mukana olevan/olevien henkilön/henkilöiden yhteystiedot

                        Mahdollisten emo- tai tytäryritysten tiedot

                        ASIAKIRJAVIITTEET (1)

                        (EU) 2019/359 artikla

                        Asiakirjan yksilöllinen viitenumero

                        Asiakirjan nimi

                        Asiakirjan luku/jakso/sivu, josta/jolta tieto löytyy, tai syy siihen, miksi tietoa ei anneta

               (1)  Kaikille komission delegoidussa asetuksessa (EU) 2019/359, lukuun ottamatta 1 artiklan 1 kohdan a, c ja g kohtaa, vaadittaville tiedoille.


title: Komission täytäntöönpanoasetus (EU) 2019/365, annettu 13 päivänä joulukuuta 2018, seuraamuksia, toimenpiteitä ja tutkintoja koskevien tietojen vaihtoon tarkoitettuja menettelyjä ja lomakkeita koskevista Euroopan parlamentin ja neuvoston asetuksen (EU) 2015/2365 mukaisista teknisistä täytäntöönpanostandardeista (ETA:n kannalta merkityksellinen teksti.)

text:
                  22.3.2019

                  FI

                  Euroopan unionin virallinen lehti

                  L 81/128

         KOMISSION TÄYTÄNTÖÖNPANOASETUS (EU) 2019/365,
         annettu 13 päivänä joulukuuta 2018,
         seuraamuksia, toimenpiteitä ja tutkintoja koskevien tietojen vaihtoon tarkoitettuja menettelyjä ja lomakkeita koskevista Euroopan parlamentin ja neuvoston asetuksen (EU) 2015/2365 mukaisista teknisistä täytäntöönpanostandardeista
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon arvopapereilla toteutettavien rahoitustoimien ja uudelleenkäytön raportoinnista ja läpinäkyvyydestä sekä asetuksen (EU) N:o 648/2012 muuttamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2365 (1) ja erityisesti sen 25 artiklan 4 kohdan,
         sekä katsoo seuraavaa:

                     (1)

                     Jotta varmistettaisiin, että Euroopan arvopaperimarkkinaviranomainen, jäljempänä ’arvopaperimarkkinaviranomainen’, saa täydelliset ja paikkansapitävät tiedot asetuksen (EU) 2015/2365 rikkomisten yhteydessä määrätyistä hallinnollisista ja rikosoikeudellisista toimenpiteistä ja toteutetuista rikostutkinnoista, olisi vahvistettava yhteiset menettelyt ja lomakkeet tällaisten tietojen toimittamista varten.

                     (2)

                     Jotta vältettäisiin mahdolliset tietojen päällekkäiset kirjaukset ja toimivaltaristiriidat jäsenvaltion useamman raportoivan viranomaisen välillä, jokaisessa jäsenvaltiossa olisi nimettävä yksi yhteyspiste arvopaperimarkkinaviranomaisen kanssa käytävää tietojenvaihtoa varten.

                     (3)

                     Jotta arvopaperimarkkinaviranomaisen julkistamat, seuraamuksia, toimenpiteitä ja tutkintoja koskevat vuosikertomukset sisältäisivät merkityksellisiä tietoja, toimivaltaisten viranomaisten ilmoittamista tiedoista olisi käytävä selkeästi ja lomakemuodossa ilmi, mitä asetuksen (EU) 2015/2365 säännöksiä on rikottu.

                     (4)

                     Toimivaltaisen viranomaisen olisi toimitettava arvopaperimarkkinaviranomaiselle jäljennös päätöksestä, jossa hallinnollinen seuraamus tai toimenpide on määrätty, ja selkeä tiivistelmä kyseisen päätöksen keskeisistä kohdista. Jos tietty hallinnollinen seuraamus tai toimenpide on jo ilmoitettu arvopaperimarkkinaviranomaiselle asetuksen (EU) 2015/2365 25 artiklan 3 kohdan mukaisesti, riittää, että toimivaltainen viranomainen tekee ainoastaan selkeän viittauksen kyseiseen seuraamukseen tai toimenpiteeseen. Näin voidaan keventää tietojen ilmoittamisesta aiheutuvaa rasitetta.

                     (5)

                     Tämä asetus perustuu Euroopan parlamentin ja neuvoston asetuksen (EU) N:o 1095/2010 (2) 15 artiklassa säädetyn menettelyn mukaisesti teknisten täytäntöönpanostandardien luonnoksiin, jotka arvopaperimarkkinaviranomainen on toimittanut Euroopan komissiolle.

                     (6)

                     Kuten asetuksen (EU) N:o 1095/2010 15 artiklassa säädetään, arvopaperimarkkinaviranomainen ei ole järjestänyt avoimia julkisia kuulemisia tämän asetuksen perustana olevista teknisten täytäntöönpanostandardien luonnoksista eikä ole myöskään analysoinut vakiolomakkeiden ja menettelyjen käyttöön ottamisesta toimivaltaisille viranomaisille mahdollisesti aiheutuvia kustannuksia ja hyötyjä, koska se olisi ollut suhteetonta teknisten täytäntöönpanostandardien laajuuteen ja vaikutuksiin nähden, kun otetaan huomioon, että standardit on tarkoitettu ainoastaan jäsenvaltioiden toimivaltaisille viranomaisille eikä markkinaosapuolille.

                     (7)

                     Arvopaperimarkkinaviranomainen pyysi lausunnon asetuksen (EU) N:o 1095/2010 37 artiklan mukaisesti perustetulta arvopaperimarkkina-alan osallisryhmältä,

               ON HYVÄKSYNYT TÄMÄN ASETUKSEN:

            1 artikla
            Yhteyspisteet

               1.   Euroopan arvopaperimarkkinaviranomainen, jäljempänä ’arvopaperimarkkinaviranomainen’, nimeää yhden yhteyspisteen asetuksen (EU) 2015/2365 25 artiklan 1 ja 2 kohdassa tarkoitettujen tietojen vastaanottamista varten ja kaikkia tällaisen tiedon vastaanottamiseen liittyviä yhteydenottoja varten. Yhteyspisteen tiedot asetetaan saataville arvopaperimarkkinaviranomaisen verkkosivuilla.

               2.   Kunkin jäsenvaltion toimivaltaisten viranomaisten on nimettävä kyseiseen jäsenvaltioon yksi yhteyspiste kaikkia asetuksen (EU) 2015/2365 25 artiklan 1 ja 2 kohdassa tarkoitettujen tietojen antamiseen liittyviä yhteydenottoja varten. Toimivaltaisten viranomaisten on ilmoitettava arvopaperimarkkinaviranomaiselle kyseiset yhteyspisteet.

            2 artikla
            Yhdistettyjen tietojen vuotuinen toimittaminen

               1.   Kunkin jäsenvaltion toimivaltaisten viranomaisten 1 artiklan 2 kohdan nojalla nimeämien yhteyspisteiden on annettava arvopaperimarkkinaviranomaiselle asetuksen (EU) 2015/2365 25 artiklan 1 kohdassa tarkoitetut tiedot käyttämällä tämän asetuksen liitteessä I olevaa lomaketta. Jäljennökset päätöksistä, joissa määrätään hallinnollisia seuraamuksia ja muita hallinnollisia toimenpiteitä, sekä tällaisia päätöksiä koskevat tiivistelmät on toimitettava lukuun ottamatta tapauksia, joissa seuraamus tai toimenpide on jo ilmoitettu arvopaperimarkkinaviranomaiselle asetuksen (EU) 2015/2365 25 artiklan 3 kohdan mukaisesti. Jäljennökset päätöksistä on toimitettava lomakkeen mukana sähköpostiviestin liitetiedostoina.

               2.   Kunkin jäsenvaltion toimivaltaisten viranomaisten 1 artiklan 2 kohdan nojalla nimeämien yhteyspisteiden on annettava arvopaperimarkkinaviranomaiselle asetuksen (EU) 2015/2365 25 artiklan 2 kohdassa tarkoitetut tiedot käyttämällä tämän asetuksen liitteessä II olevaa lomaketta.

               3.   Edellä 1 ja 2 kohdassa tarkoitettujen lomakkeiden on katettava yhden kalenterivuoden pituinen raportointikausi, ja ne sekä niiden mahdolliset liitteet on täytettävä sähköisesti ja toimitettava sähköpostitse arvopaperimarkkinaviranomaisen yhteyspisteeseen viimeistään seuraavan vuoden 31 päivänä maaliskuuta.
               Edellä 1 ja 2 kohdassa tarkoitetut lomakkeet on toimitettava ensimmäisen kerran vuonna 2018 kalenterivuosien 2016 ja 2017 osalta.

            3 artikla
            Voimaantulo ja soveltaminen
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä joulukuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 337, 23.12.2015, s. 1.

            (2)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta (EUVL L 331, 15.12.2010, s. 84).

            LIITE I
            Teksti kuva

               Lomake kaikkia määrättyjä hallinnollisia seuraamuksia ja muita hallinnollisia toimenpiteitä koskevien yhdistettyjen ja yksityiskohtaisten tietojen toimittamista varten
               Yhdistetyt ja yksityiskohtaiset tiedot kaikista hallinnollisista seuraamuksista ja muista hallinnollisista toimenpiteistä, jotka [toimivaltaisen viranomaisen nimi] on määrännyt vuonna [vuosi] …:n … artiklan mukaisesti
               LÄHETTÄJÄ:
               Jäsenvaltio:
               Toimivaltainen viranomainen:
               Osoite:
               (Nimetyn yhteyshenkilön yhteystiedot)
               Nimi:
               Puhelin:
               Sähköposti:
               VASTAANOTTAJA:
               Euroopan arvopaperimarkkinaviranomainen
               (Nimetyn yhteyshenkilön yhteystiedot)
               Nimi:
               Puhelin:
               Sähköposti:
               Raportointikausi:
               Arvoisa [lisätään asianomainen nimi]
               Asetuksen (EU) 2015/2365 25 artiklan 1 kohdan mukaisesti toimitamme Euroopan arvopaperimarkkinaviranomaiselle yhdistetyt ja yksityiskohtaiset tiedot kaikista hallinnollisista seuraamuksista ja muista hallinnollisista toimenpiteistä, jotka [toimivaltaisen viranomaisen nimi] on määrännyt vuonna [vuosi].

            Teksti kuva

               Yhdistetyt tiedot esitetään seuraavassa taulukossa:
               Asetuksen (EU) 2015/2365 säännökset, joihin liittyen on määrätty hallinnollisia seuraamuksia/toimenpiteitä
               Määrättyjen seuraamusten/toimenpiteiden lukumäärä raportointikaudella
               Määrättyjen taloudellisten seuraamusten rahamääräinen arvo raportointikaudella
               [artiklan numero, kohta, alakohta]
               [seuraamusten/toimenpiteiden lukumäärä]
               [taloudellisten seuraamusten rahamääräinen arvo (1)]
               Seuraamukset/toimenpiteet yhteensä (2)
               [seuraamusten/toimenpiteiden lukumäärä yhteensä]
               [taloudellisten seuraamusten rahamääräinen arvo yhteensä]
               Kutakin edellä olevaan taulukkoon sisältyvää toimenpidettä ja seuraamusta koskevat yksityiskohtaiset tiedot ilmoitetaan seuraavasti:
               Ensinnäkin olemme jo ilmoittaneet seuraavat vuonna [vuosi] määrätyt toimenpiteet ja seuraamukset Euroopan arvopaperimarkkinaviranomaiselle asetuksen (EU) 2015/2365 25 artiklan 3 kohdan mukaisesti:
               [Luettelo kaikista asianomaiselta kaudelta ilmoitetuista toimenpiteistä ja seuraamuksista]
               Toiseksi jäljennökset seuraavia vuonna [LISÄTÄÄN VUOSI] määrättyjä toimenpiteitä ja seuraamuksia koskevasta päätöksestä / koskevista päätöksistä toimitetaan erillisenä sähköpostiviestin liitetiedostona / erillisinä sähköpostiviestin liitetiedostoina tämän lomakkeen mukana:
               [Luettelo kaikista toimenpiteistä ja seuraamuksista, joiden osalta toimitetaan päätös]
               Kolmanneksi jäljempänä esitetään tiivistelmät seuraavista toimenpiteistä ja seuraamuksista:
               [Luettelo, joka sisältää numerojärjestyksessä (1., 2., 3. jne.) kaikki toimenpiteet ja seuraamukset, joista esitetään jäljempänä tiivistelmät.]
               1. [Viittaus ensimmäiseen edellä lueteltuun toimenpiteeseen/seuraamukseen]
               [Tiivistelmä toimenpiteestä/seuraamuksesta]
               2. [Viittaus toiseen edellä lueteltuun toimenpiteeseen/seuraamukseen]
               [Tiivistelmä toimenpiteestä/seuraamuksesta]
               [Kolmas tiivistelmä ja sitä seuraavat tiivistelmät esitetään numerojärjestyksessä edellä olevan mallin mukaisesti.]
               [Kunnioittavasti
               [allekirjoitus]
               (1) Määrä ilmoitetaan euroina tai kansallisena valuuttana. Jos ilmoitettu seuraamus koskee myös muiden säännösten kuin asetuksen (EU) 2015/2365 asiaa koskevan artiklan rikkomisia, lisätään yksittäisten määrien yhteyteen maininta ”YHTEENLASKETTU LUKU”.
               (2) Koska määrätyt seuraamukset/toimenpiteet voivat perustua useampaan kuin yhteen säännökseen, eri rivien summa (seuraamusten tai toimenpiteiden lukumäärä / taloudellisten seuraamusten rahamääräinen arvo) ei ehkä vastaa määrättyjen seuraamusten/toimenpiteiden kokonaismäärää tai sakkojen kokonaisarvoa.

            LIITE II
            Teksti kuva

               Lomake anonymisoitujen ja yhdistettyjen tietojen ilmoittamiseksi kaikista toteutetuista rikostutkinnoista ja määrätyistä rikosoikeudellisista seuraamuksista
               Anonymisoidut ja yhdistetyt tiedot kaikista vuonna [vuosi] …:n … artiklan mukaisesti toteutetuista rikostutkinnoista ja määrätyistä rikosoikeudellisista seuraamuksista
               LÄHETTÄJÄ:
               Jäsenvaltio:
               Toimivaltainen viranomainen:
               Osoite:
               (Nimetyn yhteyshenkilön yhteystiedot)
               Nimi:
               Puhelin:
               Sähköposti:
               VASTAANOTTAJA:
               Euroopan arvopaperimarkkinaviranomainen
               (Nimetyn yhteyshenkilön yhteystiedot)
               Nimi:
               Puhelin:
               Sähköposti:
               Raportointikausi:
               Arvoisa [lisätään asianomainen nimi]
               Asetuksen (EU) 2015/2365 25 artiklan 2 kohdan mukaisesti toimitamme Euroopan arvopaperimarkkinaviranomaiselle anonymisoidut ja yhdistetyt tiedot kaikista vuonna [vuosi] [jäsenvaltion nimi]:ssa toteutetuista rikostutkinnoista ja määrätyistä rikosoikeudellisista seuraamuksista.

            Teksti kuva

               Yhdistetyt tiedot esitetään seuraavissa taulukoissa:
               Rikostutkinnat:
               Asetuksen (EU) 2015/2365 säännökset, joiden nojalla on toteutettu rikostutkintoja
               Rikostutkintojen lukumäärä raportointikaudella
               [artiklan numero, kohta, alakohta]
               [rikostutkintojen lukumäärä]
               Rikostutkinnat yhteensä
               [rikostutkintojen kokonaismäärä (1)]
               Määrätyt rikosoikeudelliset seuraamukset:
               Asetuksen (EU) 2015/2365 säännökset, joihin liittyen on määrätty rikosoikeudellisia seuraamuksia
               Rikosoikeudellisten seuraamusten lukumäärä raportointikaudella
               Määrättyjen sakkojen arvo raportointikaudella
               [artiklan numero, kohta, alakohta]
               [rikosoikeudellisten seuraamusten lukumäärä]
               [sakkojen arvo (2)]
               Rikosoikeudelliset seuraamukset yhteensä (3)
               [rikosoikeudellisten seuraamusten kokonaismäärä]
               [sakkojen kokonaisarvo]
               Kunnioittavasti
               [allekirjoitus]
               (1) Koska rikostutkinnat voivat perustua useampaan kuin yhteen säännökseen, eri rivien lukumäärien summa ei ehkä vastaa rikostutkintojen kokonaismäärää.
               (2) Määrä ilmoitetaan euroina tai kansallisena valuuttana. Jos ilmoitetut sakot koskevat myös muiden säännösten kuin asetuksen (EU) 2015/2365 asiaa koskevan artiklan rikkomisia, lisätään yksittäisten määrien yhteyteen maininta ”YHTEENLASKETTU LUKU”.
               (3) Koska määrätyt rikosoikeudelliset seuraamukset voivat perustua useampaan kuin yhteen säännökseen, eri rivien summa (rikosoikeudellisten seuraamusten lukumäärä / arvo) ei ehkä vastaa määrättyjen rikosoikeudellisten seuraamusten kokonaismäärää / sakkojen kokonaisarvoa.


title: Komission täytäntöönpanoasetus (EU) 2019/586, annettu 11 päivänä huhtikuuta 2019, komission asetuksen (EY) N:o 798/2008 liitteessä I olevan 1 osan muuttamisesta Ison-Britannian ja Pohjois-Irlannin yhdistyneen kuningaskunnan ja tiettyjen sen kruunun alaisuuteen kuuluvien alueiden sisällyttämiseksi sellaisten kolmansien maiden ja niiden alueiden, vyöhykkeiden tai erillisalueiden luetteloon, joista siipikarjan ja siipikarjatuotteiden lähetysten tuonti unioniin on sallittu (ETA:n kannalta merkityksellinen teksti.)

text:
                  11.4.2019

                  FI

                  Euroopan unionin virallinen lehti

                  LI 100/4

         KOMISSION TÄYTÄNTÖÖNPANOASETUS (EU) 2019/586,
         annettu 11 päivänä huhtikuuta 2019,
         komission asetuksen (EY) N:o 798/2008 liitteessä I olevan 1 osan muuttamisesta Ison-Britannian ja Pohjois-Irlannin yhdistyneen kuningaskunnan ja tiettyjen sen kruunun alaisuuteen kuuluvien alueiden sisällyttämiseksi sellaisten kolmansien maiden ja niiden alueiden, vyöhykkeiden tai erillisalueiden luetteloon, joista siipikarjan ja siipikarjatuotteiden lähetysten tuonti unioniin on sallittu
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan 1 ja 4 kohdan,
         ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 30 päivänä marraskuuta 2009 annetun neuvoston direktiivin 2009/158/EY (2) ja erityisesti sen 23 artiklan 1 kohdan,
         sekä katsoo seuraavaa:

                     (1)

                     Yhdistynyt kuningaskunta ilmoitti 29 päivänä maaliskuuta 2017 aikomuksestaan erota unionista Euroopan unionista tehdyn sopimuksen, jäljempänä ’SEU’, 50 artiklan nojalla. Eurooppa-neuvosto antoi 22 päivänä maaliskuuta 2019 yhteisymmärryksessä Yhdistyneen kuningaskunnan kanssa tehdyn päätöksen (EU) 2019/476 (3) SEU 50 artiklan 3 kohdan mukaisen määräajan pidentämisestä. Kyseisen päätöksen mukaan SEU 50 artiklan 3 kohdassa määrättyä määräaikaa pidennetään 12 päivään huhtikuuta 2019 asti, jos Yhdistyneen kuningaskunnan parlamentin alahuone ei hyväksy erosopimusta viimeistään 29 päivänä maaliskuuta 2019. Koska erosopimusta ei ole hyväksytty viimeistään 29 päivänä maaliskuuta 2019, unionin lainsäädäntöä lakataan soveltamasta Yhdistyneeseen kuningaskuntaan ja Yhdistyneessä kuningaskunnassa 13 päivästä huhtikuuta 2019, jäljempänä ’eroamispäivä’.

                     (2)

                     Komission asetuksessa (EY) N:o 798/2008 (4) vahvistetaan luettelo sellaisista kolmansista maista ja niiden alueista, vyöhykkeistä tai erillisalueista, joista saa tuoda unioniin tai kuljettaa unionin kautta siipikarjaa ja siipikarjatuotteita, jäljempänä ’hyödykkeet’, sekä eläinlääkärintodistuksia koskevat vaatimukset. Asetuksessa säädetään, että unioniin saa tuoda ja unionin kautta kuljettaa kyseisiä hyödykkeitä vain niistä kolmansista maista tai niiltä alueilta, vyöhykkeiltä tai erillisalueilta, jotka on lueteltu asetuksen liitteessä I olevan 1 osan taulukon sarakkeissa 1 ja 3.

                     (3)

                     Ison-Britannian ja Pohjois-Irlannin yhdistynyt kuningaskunta on toimittanut tarvittavat takeet siitä, että kyseinen maa ja tietyt sen kruunun alaisuuteen kuuluvat alueet täyttävät asetuksessa (EY) N:o 798/2008 säädetyt edellytykset, jotka koskevat hyödykkeiden lähetysten tuontia unioniin, eroamispäivästä, sillä ne noudattavat edelleen unionin lainsäädäntöä aluksi vähintään yhdeksän kuukautta kestävän ajanjakson ajan.

                     (4)

                     Kun siis otetaan huomioon nämä Ison-Britannian ja Pohjois-Irlannin yhdistyneen kuningaskunnan antamat erityistakeet ja jotta vältettäisiin tarpeettomat kaupan häiriöt eroamispäivän jälkeen, Ison-Britannian ja Pohjois-Irlannin yhdistynyt kuningaskunta ja tietyt sen kruunun alaisuuteen kuuluvat alueet olisi sisällytettävä asetuksen (EY) N:o 798/2008 liitteessä I olevassa 1 osassa vahvistettuun luetteloon kolmansista maista ja niiden alueista, vyöhykkeistä tai erillisalueista, joista hyödykkeiden lähetysten tuonti unioniin on sallittua.

                     (5)

                     Asetuksen (EY) N:o 798/2008 liitettä I olisi sen vuoksi muutettava.

                     (6)

                     Tätä asetusta olisi sovellettava 13 päivästä huhtikuuta 2019, ellei unionin lainsäädäntöä sovelleta edelleen Ison-Britannian ja Pohjois-Irlannin yhdistyneeseen kuningaskuntaan ja yhdistyneessä kuningaskunnassa kyseisenä päivänä.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 798/2008 liitteessä I oleva 1 osa tämän asetuksen liitteessä olevan tekstin mukaisesti.

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            Sitä sovelletaan 13 päivästä huhtikuuta 2019.
            Tätä päätöstä ei kuitenkaan sovelleta, mikäli unionin lainsäädäntöä sovelletaan edelleen Ison-Britannian ja Pohjois-Irlannin yhdistyneeseen kuningaskuntaan ja yhdistyneessä kuningaskunnassa kyseisenä päivänä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 11 päivänä huhtikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EYVL L 18, 23.1.2003, s. 11.

            (2)  EUVL L 343, 22.12.2009, s. 74.

            (3)  Eurooppa-neuvoston päätös (EU) 2019/476, tehty yhteisymmärryksessä Yhdistyneen kuningaskunnan kanssa, annettu 22 päivänä maaliskuuta 2019, SEU 50 artiklan 3 kohdan mukaisen määräajan pidentämisestä (EUVL L 80 I, 22.3.2019, s. 1).

            (4)  Komission asetus (EY) N:o 798/2008, annettu 8 päivänä elokuuta 2008, sellaisten kolmansien maiden ja niiden alueiden, vyöhykkeiden tai erillisalueiden luettelon vahvistamisesta, joista saa tuoda yhteisöön tai kuljettaa yhteisön kautta siipikarjaa ja siipikarjatuotteita, sekä eläinlääkärintodistuksia koskevista vaatimuksista (EUVL L 226, 23.8.2008, s. 1).

            LIITE
            Muutetaan asetuksen (EY) N:o 798/2008 liitteessä I oleva 1 osa seuraavasti:

                        a)

                        Lisätään Kiinaa koskevan kohdan jälkeen rivit seuraavasti:

                                    Kolmannen maan tai alueen ISO-koodi ja nimi

                                    Kolmannen maan tai sen alueen, vyöhykkeen tai erillisalueen koodi

                                    Kolmannen maan tai sen alueen, vyöhykkeen tai erillisalueen kuvaus

                                    Eläinlääkärintodistus

                                    Erityisedellytykset

                                    Erityisedellytykset

                                    Lintuinfluenssan valvontaa koskeva tilanne

                                    Lintuinfluenssan rokotustilanne

                                    Salmonellan torjuntaa koskeva tilanne

                                    Malli(t)

                                    Lisätakeet

                                    Päättymisajankohta

                                    Alkamisajankohta

                                    1

                                    2

                                    3

                                    4

                                    5

                                    6

                                    6 A

                                    6 B

                                    7

                                    8

                                    9

                                    ”GB – Ison-Britannian ja Pohjois-Irlannin yhdistynyt kuningaskunta

                                    GB-0

                                    Koko maa

                                    SPF

                                    BPP, BPR, DOC, DOR, HEP, HER, SRP, SRA, LT20

                                    A

                                    WGM

                                    EP, E, POU, RAT

                                    GG – Guernsey

                                    GG-0

                                    Koko maa

                                    SPF

                                    BPP, BPR, DOC, DOR, HEP, HER, SRP, SRA, LT20

                                    A”

                                    WGM

                                    EP, E, POU, RAT

                        b)

                        Lisätään Islantia koskevan kohdan jälkeen rivi seuraavasti:

                                    Kolmannen maan tai alueen ISO-koodi ja nimi

                                    Kolmannen maan tai sen alueen, vyöhykkeen tai erillisalueen koodi

                                    Kolmannen maan tai sen alueen, vyöhykkeen tai erillisalueen kuvaus

                                    Eläinlääkärintodistus

                                    Erityisedellytykset

                                    Erityisedellytykset

                                    Lintuinfluenssan valvontaa koskeva tilanne

                                    Lintuinfluenssan rokotustilanne

                                    Salmonellan torjuntaa koskeva tilanne

                                    Malli(t)

                                    Lisätakeet

                                    Päättymisajankohta

                                    Alkamisajankohta

                                    1

                                    2

                                    3

                                    4

                                    5

                                    6

                                    6 A

                                    6 B

                                    7

                                    8

                                    9

                                    ”JE – Jersey

                                    JE-0

                                    Koko maa

                                    SPF

                                    BPP, BPR, DOC, DOR, HEP, HER, SRP, SRA, LT20

                                    A”

                                    WGM

                                    EP, E, POU, RAT


title: Komission täytäntöönpanoasetus (EU) 2019/587, annettu 11 päivänä huhtikuuta 2019, asetuksen (EY) N:o 119/2009 liitteen I muuttamisesta Ison-Britannian ja Pohjois-Irlannin yhdistyneen kuningaskunnan ja tiettyjen sen kruunun alaisuuteen kuuluvien alueiden sisällyttämiseksi sellaisten kolmansien maiden tai niiden osien luetteloon, joista luonnonvaraisten jäniseläinten, tiettyjen luonnonvaraisten maanisäkkäiden ja tarhattujen kanien lihalähetysten tuonti unioniin on sallittu (ETA:n kannalta merkityksellinen teksti.)

text:
                  11.4.2019

                  FI

                  Euroopan unionin virallinen lehti

                  LI 100/8

         KOMISSION TÄYTÄNTÖÖNPANOASETUS (EU) 2019/587,
         annettu 11 päivänä huhtikuuta 2019,
         asetuksen (EY) N:o 119/2009 liitteen I muuttamisesta Ison-Britannian ja Pohjois-Irlannin yhdistyneen kuningaskunnan ja tiettyjen sen kruunun alaisuuteen kuuluvien alueiden sisällyttämiseksi sellaisten kolmansien maiden tai niiden osien luetteloon, joista luonnonvaraisten jäniseläinten, tiettyjen luonnonvaraisten maanisäkkäiden ja tarhattujen kanien lihalähetysten tuonti unioniin on sallittu
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantolauseen, 8 artiklan 1 kohdan ensimmäisen alakohdan ja 4 kohdan sekä 9 artiklan 4 kohdan,
         sekä katsoo seuraavaa:

                     (1)

                     Yhdistynyt kuningaskunta ilmoitti 29 päivänä maaliskuuta 2017 aikomuksestaan erota unionista Euroopan unionista tehdyn sopimuksen, jäljempänä ’SEU’, 50 artiklan mukaisesti. Eurooppa-neuvosto antoi 22 päivänä maaliskuuta 2019 yhteisymmärryksessä Yhdistyneen kuningaskunnan kanssa tehdyn päätöksen (EU) 2019/476 (2) SEU 50 artiklan 3 kohdan mukaisen määräajan pidentämisestä. Kyseisen päätöksen mukaan SEU 50 artiklan 3 kohdassa määrättyä määräaikaa pidennetään 12 päivään huhtikuuta 2019 asti, jos Yhdistyneen kuningaskunnan parlamentin alahuone ei hyväksy erosopimusta viimeistään 29 päivänä maaliskuuta 2019. Koska erosopimusta ei ole hyväksytty viimeistään 29 päivänä maaliskuuta 2019, unionin lainsäädäntöä lakataan soveltamasta Yhdistyneeseen kuningaskuntaan ja Yhdistyneessä kuningaskunnassa 13 päivästä huhtikuuta 2019, jäljempänä ’eroamispäivä’.

                     (2)

                     Komission asetuksessa (EY) N:o 119/2009 (3) vahvistetaan kansanterveyttä ja eläinten terveyttä sekä eläinlääkärintodistuksia koskevat vaatimukset luonnonvaraisten jäniseläinten, tiettyjen luonnonvaraisten maanisäkkäiden ja tarhattujen kanien lihalähetysten unionin alueelle tuontia varten sekä sellaisten kolmansien maiden ja niiden osien luettelo, joista tällaisten lähetysten tuonti unionin alueelle sallitaan.

                     (3)

                     Ison-Britannian ja Pohjois-Irlannin yhdistynyt kuningaskunta on toimittanut tarvittavat takeet siitä, että kyseinen maa ja tietyt sen kruunun alaisuuteen kuuluvat alueet täyttävät asetuksessa (EY) N:o 119/2009 säädetyt edellytykset, jotka koskevat luonnonvaraisten jäniseläinten, tiettyjen luonnonvaraisten maanisäkkäiden ja tarhattujen kanien lihalähetysten tuontia unioniin, eroamispäivästä, sillä ne noudattavat edelleen unionin lainsäädäntöä aluksi vähintään yhdeksän kuukautta kestävän ajanjakson ajan.

                     (4)

                     Kun siis otetaan huomioon nämä Ison-Britannian ja Pohjois-Irlannin yhdistyneen kuningaskunnan antamat erityistakeet ja jotta vältettäisiin tarpeettomat kaupan häiriöt eroamispäivän jälkeen, Yhdistynyt kuningaskunta ja tietyt sen kruunun alaiset alueet olisi sisällytettävä asetuksen (EY) N:o 119/2009 liitteessä I vahvistettuun luetteloon kolmansista maista ja niiden osista, joista luonnonvaraisten jäniseläinten, tiettyjen luonnonvaraisten maanisäkkäiden ja tarhattujen kanien lihalähetysten tuonti unioniin on sallittua.

                     (5)

                     Sen vuoksi asetuksen (EY) N:o 119/2009 liitettä I olisi muutettava.

                     (6)

                     Tätä asetusta olisi sovellettava 13 päivästä huhtikuuta 2019, ellei unionin lainsäädäntöä sovelleta edelleen Ison-Britannian ja Pohjois-Irlannin yhdistyneeseen kuningaskuntaan ja yhdistyneessä kuningaskunnassa kyseisenä päivänä.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 119/2009 liitteessä I oleva 1 osa tämän asetuksen liitteen mukaisesti.

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            Sitä sovelletaan 13 päivästä huhtikuuta 2019.
            Tätä asetusta ei kuitenkaan sovelleta, mikäli unionin lainsäädäntöä sovelletaan edelleen Ison-Britannian ja Pohjois-Irlannin yhdistyneeseen kuningaskuntaan ja yhdistyneessä kuningaskunnassa kyseisenä päivänä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 11 päivänä huhtikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EYVL L 18, 23.1.2003, s. 11.

            (2)  Euroopan neuvoston päätös (EU) 2019/476, tehty yhteisymmärryksessä Yhdistyneen kuningaskunnan kanssa, annettu 22 päivänä maaliskuuta 2019, SEU 50 artiklan 3 kohdan mukaisen määräajan pidentämisestä (EUVL L 80 I, 22.3.2019, s. 1).

            (3)  Komission asetus (EY) N:o 119/2009, annettu 9 päivänä helmikuuta 2009, luettelon vahvistamisesta kolmansista maista tai niiden osista, joista saa tuoda yhteisöön tai kuljettaa yhteisön kautta luonnonvaraisten jäniseläinten, tiettyjen luonnonvaraisten maanisäkkäiden ja tarhattujen kanien lihaa, sekä eläinlääkärintodistuksia koskevista vaatimuksista (EUVL L 39, 10.2.2009, s. 12).

            LIITE
            Muutetaan asetuksen (EY) N:o 119/2009 liitteessä I olevassa 1 osassa oleva taulukko seuraavasti:

                        a)

                        Lisätään Kanadaa koskevan kohdan jälkeen rivit seuraavasti:

                                    ”Ison-Britannian ja Pohjois-Irlannin yhdistynyt kuningaskunta

                                    GB

                                    WL

                                    RM

                                    WM

                                    Guernsey

                                    GG

                                    WL

                                    RM

                                    WM”

                        b)

                        Lisätään Grönlantia koskevan kohdan jälkeen rivit seuraavasti:

                                    ”Jersey

                                    JE

                                    WL

                                    RM

                                    WM”


title: Komission täytäntöönpanoasetus (EU) 2019/588, annettu 11 päivänä huhtikuuta 2019, asetuksen (EU) N:o 605/2010 liitteen I muuttamisesta Ison-Britannian ja Pohjois-Irlannin yhdistyneen kuningaskunnan ja tiettyjen sen kruunun alaisuuteen kuuluvien alueiden sisällyttämiseksi sellaisten kolmansien maiden tai niiden osien luetteloon, joista ihmisravinnoksi tarkoitettujen raakamaito-, maitotuote-, ternimaito- ja ternimaitotuotteiden erien tuonti unioniin on sallittu (ETA:n kannalta merkityksellinen teksti.)

text:
                  11.4.2019

                  FI

                  Euroopan unionin virallinen lehti

                  LI 100/11

         KOMISSION TÄYTÄNTÖÖNPANOASETUS (EU) 2019/588,
         annettu 11 päivänä huhtikuuta 2019,
         asetuksen (EU) N:o 605/2010 liitteen I muuttamisesta Ison-Britannian ja Pohjois-Irlannin yhdistyneen kuningaskunnan ja tiettyjen sen kruunun alaisuuteen kuuluvien alueiden sisällyttämiseksi sellaisten kolmansien maiden tai niiden osien luetteloon, joista ihmisravinnoksi tarkoitettujen raakamaito-, maitotuote-, ternimaito- ja ternimaitotuotteiden erien tuonti unioniin on sallittu
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan johdantolauseen, 8 artiklan 1 kohdan ensimmäisen alakohdan ja 4 kohdan sekä 9 artiklan 4 kohdan,
         sekä katsoo seuraavaa:

                     (1)

                     Yhdistynyt kuningaskunta ilmoitti 29 päivänä maaliskuuta 2017 aikomuksestaan erota unionista Euroopan unionista tehdyn sopimuksen, jäljempänä ’SEU’, 50 artiklan mukaisesti. Eurooppa-neuvosto antoi 22 päivänä maaliskuuta 2019 yhteisymmärryksessä Yhdistyneen kuningaskunnan kanssa tehdyn päätöksen (EU) 2019/476 (2) SEU 50 artiklan 3 kohdan mukaisen määräajan pidentämisestä. Kyseisen päätöksen mukaan SEU 50 artiklan 3 kohdassa määrättyä määräaikaa pidennetään 12 päivään huhtikuuta 2019 asti, jos Yhdistyneen kuningaskunnan parlamentin alahuone ei hyväksy erosopimusta viimeistään 29 päivänä maaliskuuta 2019. Koska erosopimusta ei ole hyväksytty viimeistään 29 päivänä maaliskuuta 2019, unionin lainsäädäntöä lakataan soveltamasta Yhdistyneeseen kuningaskuntaan ja Yhdistyneessä kuningaskunnassa 13 päivästä huhtikuuta 2019, jäljempänä ’eroamispäivä’.

                     (2)

                     Komission asetuksessa (EU) N:o 605/2010 (3) vahvistetaan kansanterveyttä ja eläinten terveyttä sekä eläinlääkärintodistuksia koskevat vaatimukset ihmisravinnoksi tarkoitettujen raakamaito-, maitotuote-, ternimaito- ja ternimaitotuotteiden erien unionin alueelle tuontia varten ja sellaisten kolmansien maiden tai niiden osien luettelo, joista tällaisten erien tuominen unionin alueelle on sallittua.

                     (3)

                     Ison-Britannian ja Pohjois-Irlannin yhdistynyt kuningaskunta on toimittanut tarvittavat takeet siitä, että kyseinen maa ja tietyt sen kruunun alaisuuteen kuuluvat alueet täyttävät asetuksessa (EU) N:o 605/2010 säädetyt edellytykset, jotka koskevat ihmisravinnoksi tarkoitettujen raakamaito-, maitotuote-, ternimaito- ja ternimaitotuotteiden erien tuontia unioniin, eroamispäivästä, sillä ne noudattavat edelleen unionin lainsäädäntöä aluksi vähintään yhdeksän kuukautta kestävän ajanjakson ajan.

                     (4)

                     Kun siis otetaan huomioon nämä Ison-Britannian ja Pohjois-Irlannin yhdistyneen kuningaskunnan antamat erityistakeet ja jotta vältettäisiin tarpeettomat kaupan häiriöt eroamispäivän jälkeen, Yhdistynyt kuningaskunta ja tietyt sen kruunun alaiset alueet olisi sisällytettävä sarakkeisiin A, B ja C asetuksen (EU) N:o 605/2010 liitteessä I vahvistetussa luettelossa kolmansista maista ja alueista sekä niiden osista, joista ihmisravinnoksi tarkoitettujen raakamaito-, maitotuote-, ternimaito- ja ternimaitotuotteiden erien tuonti unioniin on sallittua.

                     (5)

                     Sen vuoksi asetuksen (EU) N:o 605/2010 liitettä I olisi muutettava.

                     (6)

                     Tätä asetusta olisi sovellettava 13 päivästä huhtikuuta 2019, ellei unionin lainsäädäntöä sovelleta edelleen Ison-Britannian ja Pohjois-Irlannin yhdistyneeseen kuningaskuntaan ja yhdistyneessä kuningaskunnassa kyseisenä päivänä.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) N:o 605/2010 liite I tämän asetuksen liitteen mukaisesti.

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            Sitä sovelletaan 13 päivästä huhtikuuta 2019.
            Tätä asetusta ei kuitenkaan sovelleta, mikäli unionin lainsäädäntöä sovelletaan edelleen Ison-Britannian ja Pohjois-Irlannin yhdistyneeseen kuningaskuntaan ja yhdistyneessä kuningaskunnassa kyseisenä päivänä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 11 päivänä huhtikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EYVL L 18, 23.1.2003, s. 11.

            (2)  Eurooppa-neuvoston päätös (EU) 2019/476, tehty yhteisymmärryksessä Yhdistyneen kuningaskunnan kanssa, annettu 22 päivänä maaliskuuta 2019, SEU 50 artiklan 3 kohdan mukaisen määräajan pidentämisestä (EUVL L 80 I, 22.3.2019, s. 1).

            (3)  Komission asetus (EU) N:o 605/2010, annettu 2 päivänä heinäkuuta 2010, eläinten terveyttä ja kansanterveyttä sekä eläinlääkärintodistuksia koskevista vaatimuksista ihmisravinnoksi tarkoitettujen raakamaidon, maitotuotteiden, ternimaidon ja ternimaitotuotteiden Euroopan unionin alueelle tuontia varten (EUVL L 175, 10.7.2010, s. 1).

            LIITE
            Muutetaan asetuksen (EU) N:o 605/2010 liitteessä I oleva taulukko seuraavasti:

                        (a)

                        Lisätään Etiopiaa koskevan kohdan jälkeen rivit seuraavasti:

                                    ”GB

                                    Ison-Britannian ja Pohjois-Irlannin yhdistynyt kuningaskunta

                                    +

                                    +

                                    +

                                    GG

                                    Guernsey

                                    +

                                    +

                                    +”

                        (b)

                        Lisätään Islantia koskevan kohdan jälkeen rivi seuraavasti:

                                    ”JE

                                    Jersey

                                    +

                                    +

                                    +”


title: Komission täytäntöönpanoasetus (EU) 2019/589, annettu 11 päivänä huhtikuuta 2019, asetuksen (EY) N:o 1251/2008 liitteen III muuttamisesta Ison-Britannian ja Pohjois-Irlannin yhdistyneen kuningaskunnan ja tiettyjen sen kruunun alaisuuteen kuuluvien alueiden sisällyttämiseksi sellaisten kolmansien maiden, alueiden, vyöhykkeiden tai osastojen luetteloon, joista vesiviljelyeläinten lähetysten tuonti Euroopan unioniin on sallittu (ETA:n kannalta merkityksellinen teksti.)

text:
                  11.4.2019

                  FI

                  Euroopan unionin virallinen lehti

                  LI 100/14

         KOMISSION TÄYTÄNTÖÖNPANOASETUS (EU) 2019/589,
         annettu 11 päivänä huhtikuuta 2019,
         asetuksen (EY) N:o 1251/2008 liitteen III muuttamisesta Ison-Britannian ja Pohjois-Irlannin yhdistyneen kuningaskunnan ja tiettyjen sen kruunun alaisuuteen kuuluvien alueiden sisällyttämiseksi sellaisten kolmansien maiden, alueiden, vyöhykkeiden tai osastojen luetteloon, joista vesiviljelyeläinten lähetysten tuonti Euroopan unioniin on sallittu
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 annetun neuvoston direktiivin 2006/88/EY (1) ja erityisesti sen 22 artiklan ja 61 artiklan 3 kohdan,
         sekä katsoo seuraavaa:

                     (1)

                     Yhdistynyt kuningaskunta ilmoitti 29 päivänä maaliskuuta 2017 aikomuksestaan erota unionista Euroopan unionista tehdyn sopimuksen, jäljempänä ’SEU’, 50 artiklan mukaisesti. Eurooppa-neuvosto antoi 22 päivänä maaliskuuta 2019 yhteisymmärryksessä Yhdistyneen kuningaskunnan kanssa tehdyn päätöksen (EU) 2019/476 (2) SEU 50 artiklan 3 kohdan mukaisen määräajan pidentämisestä. Kyseisen päätöksen mukaan SEU 50 artiklan 3 kohdassa määrättyä määräaikaa pidennetään 12 päivään huhtikuuta 2019 asti, jos Yhdistyneen kuningaskunnan parlamentin alahuone ei hyväksy erosopimusta viimeistään 29 päivänä maaliskuuta 2019. Koska erosopimusta ei ole hyväksytty viimeistään 29 päivänä maaliskuuta 2019, unionin lainsäädäntöä lakataan soveltamasta Yhdistyneeseen kuningaskuntaan ja Yhdistyneessä kuningaskunnassa 13 päivästä huhtikuuta 2019, jäljempänä ’eroamispäivä’.

                     (2)

                     Komission asetuksen (EY) N:o 1251/2008 (3) liitteessä III vahvistetaan luettelo kolmansista maista, alueista, vyöhykkeistä tai osastoista, joista vesiviljeltyeläinten tuonti unioniin on sallittua.

                     (3)

                     Ison-Britannian ja Pohjois-Irlannin yhdistynyt kuningaskunta on toimittanut tarvittavat takeet siitä, että kyseinen maa ja tietyt sen kruunun alaisuuteen kuuluvat alueet täyttävät asetuksessa (EY) N:o 1251/2008 säädetyt edellytykset, jotka koskevat vesiviljelyeläinten lähetysten tuontia unioniin, eroamispäivästä, sillä ne noudattavat edelleen unionin lainsäädäntöä aluksi vähintään yhdeksän kuukautta kestävän ajanjakson ajan.

                     (4)

                     Kun siis otetaan huomioon nämä Ison-Britannian ja Pohjois-Irlannin yhdistyneen kuningaskunnan antamat erityistakeet ja jotta vältettäisiin tarpeettomat kaupan häiriöt eroamispäivän jälkeen, Yhdistynyt kuningaskunta ja tietyt sen kruunun alaiset alueet olisi sisällytettävä asetuksen (EY) N:o 1251/2008 liitteessä III vahvistettuun luetteloon kolmansista maista, alueista, vyöhykkeistä tai osastoista, joista vesiviljelyeläinten lähetysten tuonti unioniin on sallittua.

                     (5)

                     Sen vuoksi asetuksen (EY) N:o 1251/2008 liitettä III olisi muutettava.

                     (6)

                     Tätä asetusta olisi sovellettava 13 päivästä huhtikuuta 2019, ellei unionin lainsäädäntöä sovelleta edelleen Ison-Britannian ja Pohjois-Irlannin yhdistyneeseen kuningaskuntaan ja yhdistyneessä kuningaskunnassa kyseisenä päivänä.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 1251/2008 liite III tämän asetuksen liitteen mukaisesti.

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            Sitä sovelletaan 13 päivästä huhtikuuta 2019.
            Tätä asetusta ei kuitenkaan sovelleta, mikäli unionin lainsäädäntöä sovelletaan edelleen Ison-Britannian ja Pohjois-Irlannin yhdistyneeseen kuningaskuntaan ja yhdistyneessä kuningaskunnassa kyseisenä päivänä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 11 päivänä huhtikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 328, 24.11.2006, s. 14.

            (2)  Eurooppa-neuvoston päätös (EU) 2019/476, tehty yhteisymmärryksessä Yhdistyneen kuningaskunnan kanssa, annettu 22 päivänä maaliskuuta 2019, SEU 50 artiklan 3 kohdan mukaisen määräajan pidentämisestä (EUVL L 80 I, 22.3.2019, s. 1).

            (3)  Komission asetus (EY) N:o 1251/2008, annettu 12 päivänä joulukuuta 2008, neuvoston direktiivin 2006/88/EY täytäntöönpanosta vesiviljelyeläinten ja niistä saatavien tuotteiden markkinoille saattamista ja yhteisöön tuontia koskevien edellytysten ja todistusvaatimusten osalta ja tartunnanlevittäjälajien luettelon vahvistamiseksi (EUVL L 337, 16.12.2008, s. 41).

            LIITE
            Muutetaan asetuksen (EY) N:o 1251/2008 liitteessä III oleva taulukko seuraavasti:

                        a)

                        Lisätään Cookinsaaria koskevan kohdan jälkeen rivit seuraavasti:

                                    ”GB

                                    Ison-Britannian ja Pohjois-Irlannin yhdistynyt kuningaskunta

                                    X

                                    X

                                    X

                                    Koko maa

                                    GG

                                    Guernsey

                                    X

                                    X

                                    X

                                    Koko maa”

                        b)

                        Lisätään Israelia koskevan kohdan jälkeen rivit seuraavasti:

                                    ”JE

                                    Jersey

                                    X

                                    X

                                    X

                                    Koko maa”


title: Komission täytäntöönpanoasetus (EU) 2019/590, annettu 11 päivänä huhtikuuta 2019, täytäntöönpanoasetuksen (EU) 2018/659 liitteen I muuttamisesta Ison-Britannian ja Pohjois-Irlannin yhdistyneen kuningaskunnan ja tiettyjen sen kruunun alaisuuteen kuuluvien alueiden sisällyttämiseksi luetteloon sellaisista kolmansista maista ja kolmansien maiden alueen osista, joista elävien hevoseläinten sekä hevoseläinten siemennesteen, munasolujen ja alkioiden saapuminen unioniin on sallittu (ETA:n kannalta merkityksellinen teksti.)

text:
                  11.4.2019

                  FI

                  Euroopan unionin virallinen lehti

                  LI 100/17

         KOMISSION TÄYTÄNTÖÖNPANOASETUS (EU) 2019/590,
         annettu 11 päivänä huhtikuuta 2019,
         täytäntöönpanoasetuksen (EU) 2018/659 liitteen I muuttamisesta Ison-Britannian ja Pohjois-Irlannin yhdistyneen kuningaskunnan ja tiettyjen sen kruunun alaisuuteen kuuluvien alueiden sisällyttämiseksi luetteloon sellaisista kolmansista maista ja kolmansien maiden alueen osista, joista elävien hevoseläinten sekä hevoseläinten siemennesteen, munasolujen ja alkioiden saapuminen unioniin on sallittu
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1) ja erityisesti sen 3 artiklan 2 kohdan ja 9 artiklan 1 kohdan c alakohdan,
         ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa, siltä osin kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY (2) ja erityisesti sen 17 artiklan 3 kohdan,
         ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 30 päivänä marraskuuta 2009 annetun neuvoston direktiivin 2009/156/EY (3) ja erityisesti sen 2 artiklan i alakohdan, 12 artiklan 1, 4 ja 5 kohdan, 13 artiklan 2 kohdan sekä 15, 16, 17 ja 19 artiklan,
         sekä katsoo seuraavaa:

                     (1)

                     Yhdistynyt kuningaskunta ilmoitti 29 päivänä maaliskuuta 2017 aikomuksestaan erota unionista Euroopan unionista tehdyn sopimuksen, jäljempänä ’SEU’, 50 artiklan mukaisesti. Eurooppa-neuvosto antoi 22 päivänä maaliskuuta 2019 yhteisymmärryksessä Yhdistyneen kuningaskunnan kanssa tehdyn päätöksen (EU) 2019/476 (4) SEU 50 artiklan 3 kohdan mukaisen määräajan pidentämisestä. Kyseisen päätöksen mukaan SEU 50 artiklan 3 kohdassa määrättyä määräaikaa pidennetään 12 päivään huhtikuuta 2019 asti, jos Yhdistyneen kuningaskunnan parlamentin alahuone ei hyväksy erosopimusta viimeistään 29 päivänä maaliskuuta 2019. Koska erosopimusta ei ole hyväksytty viimeistään 29 päivänä maaliskuuta 2019, unionin lainsäädäntöä lakataan soveltamasta Yhdistyneeseen kuningaskuntaan ja Yhdistyneessä kuningaskunnassa 13 päivästä huhtikuuta 2019, jäljempänä ’eroamispäivä’.

                     (2)

                     Direktiivissä 2009/156/EY säädetään eläinten terveyttä koskevista vaatimuksista hevoseläinten unioniin tuonnin osalta. Siinä säädetään, että unioniin saa tuoda ainoastaan sellaisia hevoseläimiä, jotka tulevat kyseisen direktiivin mukaisesti laadittuun kolmansien maiden luetteloon sisältyvästä kolmannesta maasta tai kolmannen maan osasta ja joiden mukana on kyseisen direktiivin mukaisesti laaditun mallin mukainen terveystodistus.

                     (3)

                     Direktiivissä 92/65/ETY vahvistetaan hevoseläinten siemennesteen, munasolujen ja alkioiden unioniin tapahtuvassa tuonnissa sovellettavat eläinten terveyttä koskevat vaatimukset. Siinä säädetään, että unioniin saa tuoda ainoastaan sellaista tavaraa, joka tulee kyseisen direktiivin mukaisesti laadittuun kolmansien maiden luetteloon sisältyvästä kolmannesta maasta tai kolmannen maan osasta ja jonka mukana on kyseisen direktiivin mukaisesti laaditun mallin mukainen terveystodistus. Terveystodistuksessa on vahvistettava, että tavara tulee hyväksytyltä keinosiemennysasemalta ja varastointiasemalta tai siirto- ja tuotantoryhmältä, joka tarjoaa vähintään kyseisen direktiivin liitteessä D olevassa I luvussa esitettyjä takeita vastaavat takeet.

                     (4)

                     Komission täytäntöönpanoasetuksessa (EU) 2018/659 (5) vahvistetaan muun muassa luettelo sellaisista kolmansista maista ja kolmansien maiden alueen osista, joista jäsenvaltiot sallivat elävien hevoseläinten sekä hevoseläinten siemennesteen, munasolujen ja alkioiden saapumisen unioniin.

                     (5)

                     Ison-Britannian ja Pohjois-Irlannin yhdistynyt kuningaskunta on toimittanut tarvittavat takeet siitä, että kyseinen maa ja tietyt sen kruunun alaisuuteen kuuluvat alueet täyttävät direktiiveissä 2009/156/EY ja 92/65/ETY sekä täytäntöönpanoasetuksessa (EU) 2018/659 säädetyt edellytykset, jotka koskevat elävien hevoseläinten sekä hevoseläinten siemennesteen, munasolujen ja alkioiden lähetysten saapumista unioniin, eroamispäivästä, sillä ne noudattavat edelleen unionin lainsäädäntöä aluksi vähintään yhdeksän kuukautta kestävän ajanjakson ajan.

                     (6)

                     Näin ollen kun otetaan huomioon nämä Ison-Britannian ja Pohjois-Irlannin yhdistyneen kuningaskunnan antamat erityistakeet ja jotta vältettäisiin tarpeettomat kaupan häiriöt eroamispäivän jälkeen, Ison-Britannian ja Pohjois-Irlannin yhdistynyt kuningaskunta ja tietyt sen kruunun alaiset alueet olisi sisällytettävä täytäntöönpanoasetuksen (EU) 2018/659 liitteessä I vahvistettuun luetteloon sellaisista kolmansista maista ja kolmansien maiden alueen osista, joista sallitaan elävien hevoseläinten sekä hevoseläinten siemennesteen, munasolujen ja alkioiden saapuminen.

                     (7)

                     Ison-Britannian ja Pohjois-Irlannin yhdistynyt kuningaskunta ja sen kruunun alaiset alueet olisi hevoseläinten terveydentilan osalta osoitettava terveysluokitusryhmään A, ja olisi sallittava kaikentyyppinen saapuminen ja kaikkien hevoseläinluokkien saapuminen.

                     (8)

                     Sen vuoksi täytäntöönpanoasetuksen (EU) 2018/659 liitettä I olisi muutettava.

                     (9)

                     Tätä asetusta olisi sovellettava 13 päivästä huhtikuuta 2019, ellei unionin lainsäädäntöä sovelleta edelleen Ison-Britannian ja Pohjois-Irlannin yhdistyneeseen kuningaskuntaan ja yhdistyneessä kuningaskunnassa kyseisenä päivänä.

                     (10)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan täytäntöönpanoasetuksen (EU) 2018/659 liite I tämän asetuksen liitteen mukaisesti.

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            Sitä sovelletaan 13 päivästä huhtikuuta 2019.
            Tätä asetusta ei kuitenkaan sovelleta, mikäli unionin lainsäädäntöä sovelletaan edelleen Ison-Britannian ja Pohjois-Irlannin yhdistyneeseen kuningaskuntaan ja yhdistyneessä kuningaskunnassa kyseisenä päivänä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 11 päivänä huhtikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EYVL L 268, 24.9.1991, s. 56.

            (2)  EYVL L 268, 14.9.1992, s. 54.

            (3)  EUVL L 192, 23.7.2010, s. 1.

            (4)  Eurooppa-neuvoston päätös (EU) 2019/476, tehty yhteisymmärryksessä Yhdistyneen kuningaskunnan kanssa, annettu 22 päivänä maaliskuuta 2019, SEU 50 artiklan 3 kohdan mukaisen määräajan pidentämisestä (EUVL L 80 I, 22.3.2019, s. 1).

            (5)  Komission täytäntöönpanoasetus (EU) 2018/659, annettu 12 päivänä huhtikuuta 2018, elävien hevoseläinten sekä hevoseläinten siemennesteen, munasolujen ja alkioiden unioniin saapumista koskevat edellytykset (EUVL L 110, 30.4.2018, s. 1).

            LIITE
            Muutetaan täytäntöönpanoasetuksen (EU) 2018/659 liitteessä I oleva taulukko seuraavasti:

                        (a)

                        Lisätään Falklandinsaaria koskevan kohdan jälkeen kohdat seuraavasti:

                                    ”GB

                                    Ison-Britannian ja Pohjois-Irlannin yhdistynyt kuningaskunta

                                    GB-0

                                    Koko maa

                                    A

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X

                                    GG

                                    Guernsey

                                    GG-0

                                    Koko maa

                                    A

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X”

                        (b)

                        Lisätään Islantia koskevan kohdan jälkeen kohta seuraavasti:

                                    ”JE

                                    Jersey

                                    JE-0

                                    Koko maa

                                    A

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X”


title: Komission täytäntöönpanoasetus (EU) 2019/1085, annettu 25 päivänä kesäkuuta 2019, tehoaineen 1-metyylisyklopropeeni hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti sekä komission täytäntöönpanoasetuksen (EU) N:o 540/2011 liitteen ja komission täytäntöönpanoasetuksen (EU) 2015/408 liitteen muuttamisesta (ETA:n kannalta merkityksellinen teksti.)

text:
                  26.6.2019

                  FI

                  Euroopan unionin virallinen lehti

                  L 171/110

         KOMISSION TÄYTÄNTÖÖNPANOASETUS (EU) 2019/1085,
         annettu 25 päivänä kesäkuuta 2019,
         tehoaineen 1-metyylisyklopropeeni hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti sekä komission täytäntöönpanoasetuksen (EU) N:o 540/2011 liitteen ja komission täytäntöönpanoasetuksen (EU) 2015/408 liitteen muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 20 artiklan 1 kohdan yhdessä sen 78 artiklan 2 kohdan kanssa,
         sekä katsoo seuraavaa:

                     (1)

                     Komission direktiivillä 2006/19/EY (2) sisällytettiin 1-metyylisyklopropeeni tehoaineena neuvoston direktiivin 91/414/ETY (3) liitteeseen I.

                     (2)

                     Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

                     (3)

                     Tehoaineen 1-metyylisyklopropeeni hyväksyntä, sellaisena kuin se on esitettynä täytäntöönpanoasetuksen (EU) N:o 540/2011 liitteessä olevassa A osassa, päättyy 31 päivänä lokakuuta 2019.

                     (4)

                     Hakemus, jossa pyydettiin uusimaan 1-metyylisyklopropeenin hyväksyntä, jätettiin komission täytäntöönpanoasetuksen (EU) N:o 844/2012 (5) 1 artiklan mukaisesti kyseisessä artiklassa säädetyssä määräajassa.

                     (5)

                     Hakija on toimittanut täytäntöönpanoasetuksen (EU) N:o 844/2012 6 artiklassa vaaditut täydentävät asiakirja-aineistot. Esittelevä jäsenvaltio totesi hakemuksen täydelliseksi.

                     (6)

                     Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 28 päivänä huhtikuuta 2017.

                     (7)

                     Elintarviketurvallisuusviranomainen toimitti uusimista koskevan arviointikertomuksen hakijalle ja jäsenvaltioille kommentoitavaksi ja niiltä saamansa huomautukset edelleen komissiolle. Lisäksi elintarviketurvallisuusviranomainen asetti täydentävän asiakirja-aineiston tiivistelmän julkisesti saataville.

                     (8)

                     Elintarviketurvallisuusviranomainen ilmoitti 28 päivänä toukokuuta 2018 komissiolle päätelmänsä (6) siitä, voidaanko 1-metyylisyklopropeenin olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Komissio esitti 1-metyylisyklopropeeniin liittyvän uusimista koskevan kertomuksen luonnoksen pysyvälle kasvi-, eläin-, elintarvike- ja rehukomitealle 12 ja 13 päivänä joulukuuta 2018.

                     (9)

                     Mitä tulee komission asetuksella (EU) 2018/605 (7) käyttöön otettujen hormonitoimintaa häiritsevien ominaisuuksien tunnistamista koskeviin uusiin kriteereihin, elintarviketurvallisuusviranomaisen päätelmän mukaan on erittäin epätodennäköistä, että 1-metyylisyklopropeeni on estrogeeni-, androgeeni-, kilpirauhas- ja steroidivaikutuksia omaava hormonitoimintaa häiritsevä aine. Saatavilla olevien tietojen ja nykytietämyksen (8) perusteella elintarviketurvallisuusviranomainen toteaa, että 1-metyylisyklopropeenilla ei todennäköisesti ole hormonitoimintaa häiritseviä ominaisuuksia. Sen vuoksi komissio katsoo, että 1-metyylisyklopropeenilla ei pitäisi katsoa olevan hormonitoimintaa häiritseviä ominaisuuksia.

                     (10)

                     Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden 1-metyylisyklopropeenia sisältävän kasvinsuojeluaineen yhden tai useamman edustavan käyttötarkoituksen osalta.

                     (11)

                     Asetuksen (EY) N:o 1107/2009 14 artiklan 1 kohdan mukaisesti, luettuna yhdessä kyseisen asetuksen 6 artiklan kanssa, ja ottaen huomioon nykyisen tieteellisen ja teknisen tietämyksen hyväksyntään on kuitenkin tarpeen liittää tiettyjä edellytyksiä ja rajoituksia. Erityisesti on aiheellista säilyttää rajoitus, jonka mukaan ainoastaan käyttö kasvien kasvunsäätelyaineena sadonkorjuun jälkeisessä varastoinnissa suljettavissa varastoissa on sallittua.

                     (12)

                     Komission täytäntöönpanoasetuksessa (EU) 2015/408 (9) 1-metyylisyklopropeeni sisällytettiin luetteloon korvattavista aineista, koska sen hyväksyttävä päiväsaanti on huomattavasti matalampi kuin suurimmalla osalla hyväksytyistä tehoaineista, jotka kuuluvat sen kanssa samaan aineiden tai käyttötarkoitusten luokkiin.

                     (13)

                     Uusimismenettelyä koskevan asiakirja-aineiston sisältämien uusien toksikologisten tietojen perusteella elintarviketurvallisuusviranomainen päätti hyväksyttävän päiväsaannin merkittävästä nostosta. Näin ollen komissio katsoo, että 1-metyylisyklopropeeni ei täytä asetuksen (EY) N:o 1107/2009 liitteessä II olevassa 4 kohdassa lueteltuja kriteerejä, minkä vuoksi 1-metyylisyklopropeeni ei enää täytä kriteerejä, joiden perusteella se voitaisiin katsoa korvattavaksi aineeksi asetuksen (EY) N:o 1107/2009 24 artiklan mukaisesti. Tämän vuoksi 1-metyylisyklopropeeni olisi poistettava täytäntöönpanoasetuksen (EU) 2015/408 liitteestä.

                     (14)

                     Sen vuoksi on aiheellista uusia 1-metyylisyklopropeenin hyväksyntä.

                     (15)

                     Asetuksen (EY) N:o 1107/2009 20 artiklan 3 kohdan mukaisesti, luettuna yhdessä sen 13 artiklan 4 kohdan kanssa, täytäntöönpanoasetuksen (EU) N:o 540/2011 liitettä olisi muutettava.

                     (16)

                     1-metyylisyklopropeenin hyväksynnän voimassaoloaikaa pidennettiin 31 päivään lokakuuta 2019 komission täytäntöönpanoasetuksella (EU) 2018/1262 (10), jotta uusimismenettely saataisiin päätökseen ennen kuin kyseisen aineen hyväksynnän voimassaolo päättyy. Koska uusimista koskeva päätös on tehty ennen voimassaolon myöhennettyä päättymispäivää, tätä asetusta olisi sovellettava 1 päivästä elokuuta 2019.

                     (17)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tehoaineen hyväksynnän uusiminen
            Uusitaan tehoaineen 1-metyylisyklopropeeni hyväksyntä liitteessä I esitetyn mukaisesti kyseisessä liitteessä vahvistetuin edellytyksin.

            2 artikla
            Täytäntöönpanoasetuksen (EU) N:o 540/2011 muuttaminen
            Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.

            3 artikla
            Täytäntöönpanoasetuksen (EU) 2015/408 muuttaminen
            Poistetaan 1-metyylisyklopropeeni täytäntöönpanoasetuksen (EU) 2015/408 liitteestä.

            4 artikla
            Voimaantulo ja soveltamispäivä
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä elokuuta 2019.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 25 päivänä kesäkuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 309, 24.11.2009, s. 1.

            (2)  Komission direktiivi 2006/19/EY, annettu 14 päivänä helmikuuta 2006, neuvoston direktiivin 91/414/ETY muuttamisesta 1-metyylisyklopropeenin sisällyttämiseksi siihen tehoaineena (EUVL L 44, 15.2.2006, s. 15).

            (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

            (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

            (6)  EFSA Journal 2018; 16(7):5308. Saatavilla verkossa osoitteessa www.efsa.europa.eu EFSA (Euroopan elintarviketurvallisuusviranomainen), 2018. Conclusion on the peer review of the pesticide risk assessment of the active substance 1-methylcyclopropene.

            (7)  Komission asetus (EU) 2018/605, annettu 19 päivänä huhtikuuta 2018, asetuksen (EY) N:o 1107/2009 liitteen II muuttamisesta vahvistamalla tieteelliset kriteerit hormonitoimintaa häiritsevien ominaisuuksien määrittämiseksi (EUVL L 101, 20.4.2018, s. 33).

            (8)  OECD:n teoreettinen viitekehys, sellaisena kuin se on analysoitu hormonaalisten haitta-aineiden aiheuttaman vaaran arviointia käsittelevässä EFSAn tieteellisessä lausunnossa, EFSAn tiedekomitea, 2013.

            (9)  Komission täytäntöönpanoasetus (EU) 2015/408, annettu 11 päivänä maaliskuuta 2015, kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 80 artiklan 7 kohdan täytäntöönpanosta ja korvattavien aineiden luettelon laatimisesta (EUVL L 67, 12.3.2015, s. 18).

            (10)  Komission täytäntöönpanoasetus (EU) 2018/1262, annettu 20 päivänä syyskuuta 2018, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden 1-metyylisyklopropeeni, beta-syflutriini, klorotaloniili, klorotoluroni, klomatsoni, sypermetriini, daminotsidi, deltametriini, dimetenamidi-p, diuroni, fludioksonili, flufenaset, flurtamoni, fostiatsaatti, indoksakarbi, MCPA, MCPB, prosulfokarbi, tiofanaattimetyyli ja tribenuroni hyväksynnän voimassaoloajan pidentämisestä (EUVL L 238, 21.9.2018, s. 62).

            LIITE I

                        Nimi, tunnistenumero

                        IUPAC-nimi

                        Puhtaus (1)

                        Hyväksymispäivä

                        Hyväksynnän päättymispäivä

                        Erityiset säännökset

                        1-metyylisyklopropeeni
                        CAS-numero: 3100-04-7
                        CIPAC-numero: 767

                        1-metyylisyklopropeeni

                        ≥ 980 g/kg (tekninen konsentraatti)
                        Seuraavia epäpuhtauksia pidetään toksikologisesti huolestuttavina eivätkä ne saa ylittää seuraavia määriä teknisessä materiaalissa (tekninen konsentraatti):

                                    —

                                    1-kloori-2-metyylipropeeni: enintään 0,2 g/kg,

                                    —

                                    3-kloori-2-metyylipropeeni: enintään 0,2 g/kg.

                              Paikalla (in situ) tuotetun 1-metyylisyklopropeenin osalta heptaani ja metyylisykloheksaani ovat toksikologisesti merkittäviä epäpuhtauksia. Näiden epäpuhtauksien olisi oltava alle 10 %.

                        1. elokuuta 2019

                        31. heinäkuuta 2034

                        Lupa voidaan myöntää ainoastaan käyttöön kasvien kasvunsäätelyaineena sadonkorjuun jälkeisessä varastoinnissa suljettavassa varastossa.
                        Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon 1-metyylisyklopropeenin hyväksynnän uusimista koskevan kertomuksen päätelmät ja erityisesti sen lisäykset I ja II.

               (1)  Lisätietoja tehoaineen tunnistuksesta ja spesifikaatiosta annetaan uusimista koskevassa kertomuksessa.

            LIITE II
            Muutetaan täytäntöönpanoasetuksen (EU) N:o 540/2011 liite seuraavasti:

                        1)

                        poistetaan A osassa oleva 1-metyylisyklopropeenia koskeva 117 kohta;

                        2)

                        lisätään B osaan kohta seuraavasti:

                                    Nro

                                    Nimi, tunnistenumero

                                    IUPAC-nimi

                                    Puhtaus (1)

                                    Hyväksymispäivä

                                    Hyväksynnän päättymispäivä

                                    Erityiset säännökset

                                    ”136

                                    1-metyylisyklopropeeni
                                    CAS-numero: 3100-04-7
                                    CIPAC-numero: 767

                                    1-metyylisyklopropeeni

                                    ≥ 980 g/kg (tekninen konsentraatti)
                                    Seuraavia epäpuhtauksia pidetään toksikologisesti huolestuttavina eivätkä ne saa ylittää seuraavia määriä teknisessä materiaalissa (tekninen konsentraatti):

                                                —

                                                1-kloori-2-metyylipropeeni: enintään 0,2 g/kg,

                                                —

                                                3-kloori-2-metyylipropeeni: enintään 0,2 g/kg.

                                          Paikalla (in situ) tuotetun 1-metyylisyklopropeenin osalta heptaani ja metyylisykloheksaani ovat toksikologisesti merkittäviä epäpuhtauksia. Näiden epäpuhtauksien olisi oltava alle 10 %.

                                    1. elokuuta 2019

                                    31. heinäkuuta 2034

                                    Lupa voidaan myöntää ainoastaan käyttöön kasvien kasvunsäätelyaineena sadonkorjuun jälkeisessä varastoinnissa suljettavassa varastossa.
                                    Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon 1-metyylisyklopropeenin hyväksynnän uusimista koskevan kertomuksen päätelmät ja erityisesti sen lisäykset I ja II.”

               (1)  Lisätietoja tehoaineen tunnistuksesta ja spesifikaatiosta annetaan uusimista koskevassa kertomuksessa.